# **Obchodná verejná súťaž**

# **podľa § 281 – 288 zákona č. 513/1991 Zb. Obchodného zákonníka v platnom znení**

##

## **„Predaj motorového vozidla Avia EČV: PU755AF“**

**(ďalej aj len: „OVS“)**

# **SÚŤAŽNÉ PODMIENKY**

**čl. I**

**Vyhlasovateľ**

Názov: Obec Dolné Kočkovce

Sídlo: Školská 136, 020 01 Dolné Kočkovce

Zastúpenie: JUDr. Mgr. Martin Dolinský, starosta obce

IČO: 00692328

DIČ: 2020616906

Tel.: 042/4677269
E-mail: obec@dolnekockovce.sk

Http:// <https://www.dolnekockovce.sk/>

Kontaktná osoba zodpovedná

za priebeh súťaže: JUDr. Katarína Mrázová, 0905/834056.

(ďalej len „Obec Dolné Kočkovce“ alebo „Vyhlasovateľ“)

## **čl. II**

## **Predmet obchodnej verejnej súťaže**

1. Obec Dolné Kočkovce vyhlasuje súťaž o najvýhodnejší návrh na uzavretie kúpnej zmluvy, predmetom ktorej bude prevod vlastníckeho práva k motorovému vozidlu zn. Avia A 31, rok výroby 1987, výkon  60 kW, EČV: PU755AF, výrobné číslo motora 712.18.0, výrobné číslo podvozku: TNAA31KH010938, (ďalej len: „Predmet prevodu“).
2. Minimálna kúpna cena je vo výške 5000,-€ (slovom: päťtisíc Eur a nula centov).
3. Výška kúpnej ceny za Predmet kúpy je zároveň aj jediným kritériom na hodnotenie predložených návrhov v tejto OVS a teda Navrhovateľ predloží Vyhlasovateľovi vlastnú ponuku na výšku kúpnej ceny podľa svojho uváženia, pričom však musí byť tento návrh vo výške rovnakej alebo vyššej ako je Minimálna výška kúpnej ceny za Predmet kúpy uvedená v tomto článku – t.z. 5000,-€ (slovom: päťtisíc Eur a nula centov).
4. V prípade, ak bude dosiahnutá minimálna kúpna cena 5.000,-€, bude so subjektom, ktorý bude úspešným, uzavretá kúpna zmluva na ponúknutú cenu, pričom túto zmluvu už uzavrie starosta sám a následne len informuje zastupiteľstvo o výsledku obchodnej verejnej súťaže.
5. V prípade, ak by nastala situácia, že nebude dosiahnutá minimálna kúpna cena 5.000,-€, bude na zastupiteľstvo predložený návrh na rozhodnutie o tom, či sa zmluva uzavrie aj na nižšiu sumu alebo sa takýto návrh odmietne.
6. Výsledkom obchodnej verejnej súťaže bude uzatvorenie Kúpnej zmluvy, ktorej znenie tvorí prílohu č. 1 týchto súťažných podmienok a na dodržaní znenia ktorej Vyhlasovateľ trvá. Predmetom zmluvy je dohoda medzi Vyhlasovateľom ako predávajúcim a Navrhovateľom ako kupujúcim o podmienkach prevodu vlastníckeho práva k Predmetu kúpy za kúpnu cenu, ktorá bude výsledkom obchodnej verejnej súťaže.

## **čl. III.**

## **Informácie o Predmete prevodu**

1. Predmetom prevodu je motorové vozidlo zn. Avia A 31, rok výroby 1987, výkon  60 kW, EČV: PU755AF. Toto motorové vozidlo je v obci v prevádzke od roku 2015, predtým slúžilo ZHÚ Continental Tires Slovakia, s.r.o. v Púchove a slúži na prepravu hasičského družstva, výstroje a výzbroje a prenosnej motorovej striekačky. V roku 2025 prešlo rozsiahlou/komplexnou opravou, vozidlo bolo pravidelne udržiavané, má veľmi dobrý technický stav vozidla, platnú STK do: 17.04.2026 a EK do: STK: 17.04.2026. Technický stav motorového vozidla zodpovedá primeranému opotrebeniu vzhľadom k jeho veku a najazdeným kilometrom (cca 44 524 km).
2. Predmetom prevodu je aj nasledovné príslušenstvo:
	1. doklady k motorovému vozidlu uvedenému v odseku 1 tohto článku, a to technický preukaz, osvedčenie o evidencii vozidla, doklady o povinnom zmluvnom poistení, osvedčenie o technickej kontrole (platnosť do 17.04.2026), osvedčenie o emisnej kontrole (platnosť do 17.04.2026).
	2. ostatné veci, ktoré predávajúci odovzdá spolu s predmetom kúpy kupujúcemu a to najmä: náhradné koleso, zdvihák, autolekárnička, výstražný trojuholník, sada náhradných žiaroviek, cúvacia kamera, ťažné zariadenie (guľa a bolcen).
3. Predmet prevodu má tieto vady: bez zjavných závad.
4. Predmet prevodu zodpovedá svojmu veku a opotrebovaniu a predáva sa v stave, v akom leží a stojí. Predmetom kúpnej zmluvy bude Predmet prevodu so všetkými súčasťami a príslušenstvom v stave ako k okamžiku uzatvorenia zmluvy stojí a leží, teda aj so všetkými prípadnými zjavnými alebo skrytými vadami.
5. V prípade záujmu o obhliadku Predmetu kúpy, kontaktujte starostu obce a dohodnite si dátum obhliadky.
6. V prílohe k týmto súťažným podmienkam sú fotografie predmetu kúpy.

## **čl. IV**

## **Lehota na predkladanie ponúk a požadovaný obsah ponuky**

1. Ponuky vyhotovené v súlade so súťažnými podmienkami musia byť doručené v elektronickej alebo listinnej podobe **do termínu 14.08.2025** do **10:00 hod.**
2. Na ponuku predloženú po uplynutí lehoty na predkladanie ponúk Vyhlasovateľ obchodnej verejnej súťaže nebude prihliadať.
3. Ponuka Navrhovateľa predložená po uplynutí lehoty na predkladanie ponúk elektronicky v systéme JOSEPHINE sa elektronicky neotvorí, pričom  pri elektronickom podaní je rozhodujúci serverový čas Vyhlasovateľa. Ponuka Navrhovateľa predložená po uplynutí lehoty na predkladanie ponúk listinnou formou sa neotvorí a zásielka bude vrátená Navrhovateľovi.
4. **Ponuka musí obsahovať nasledovné doklady a dokumenty:**
5. **návrh kúpnej zmluvy s doplnenou celkovou kúpnou cenou a identifikačnými údajmi navrhovateľa.**

V prípade listinnej podoby ponuky, je Navrhovateľ povinný priložiť podpísaný návrh kúpnej zmluvy vyhotovený v súlade s týmito súťažnými podmienkami, a to v 5 vyhotoveniach.

V prípade doručenia ponuky elektronicky je povinný Navrhovateľ návrh kúpnej zmluvy priložiť 1 x ako scan podpísaného originálu ako súčasť elektronickej ponuky a zároveň v prípade, ak bude jeho návrh úspešný, tak je Navrhovateľ povinný podpísaný návrh kúpnej zmluvy v 5 vyhotoveniach doručiť Vyhlasovateľovi a to do 5 pracovných dní odo dňa zverejnenia vyhodnotenia obchodnej verejnej súťaže na webovej stránke Obce Dolné Kočkovce, v opačnom prípade sa nedoručenie návrhu v súlade s týmito podmienkami považuje za odstúpenie od zmluvy.

1. **Súhlas so zverejnením ponuky; Údaje o kontaktnej osobe** – tlačivo podľa prílohy č.2 k týmto súťažným podmienkam - riadne vyplnené a podpísané oprávneným zástupcom (zástupcami) Navrhovateľa.
2. v prípade doručenia ponuky elektronicky **musí byť vyplnený elektronický formulár s celkovou kúpnou cenou.**
3. V prípade, ak ponuka (návrh) Navrhovateľa nebude obsahovať vyššie uvedené náležitosti, nebude zaradená do vyhodnotenia a bude vylúčená.

## **čl. V**

## **Spôsob a miesto predkladania ponúk**

1. Ponuky (návrhy) sa môžu predkladať jedine:
2. **listinne** alebo
3. **elektronicky** prostredníctvom systému JOSEPHINE (Vyhlasovateľ určil pre celú komunikáciu v tejto OVS, vrátane predloženia ponuky za elektronickú formu jedine systém JOSPEHINE).

JOSEPHINE je webová aplikácia na doméne <https://josephine.proebiz.com>.

 **Link na systém JOSEPHINE, kde budú zverejnené všetky dokumenty k tejto súťaži:**

[**Link na system Josephine kde su podmienky OVS**](https://josephine.proebiz.com/sk/tender/68660/summary)

Iné elektronické formy/spôsoby doručenia napr. e-mail, slovensko.sk a pod. nebudú akceptované a  na takto predloženú ponuku sa nebude prihliadať.

1. Voľba spôsobu predloženia ponuky (z foriem uvedených v odseku 1 tohto článku) je na Navrhovateľovi. Iné formy predloženia ponuky alebo iné miesta doručenia nie sú dovolené a na ponuky preložené inou formou sa nebude prihliadať.
2. Ubezpečujeme Navrhovateľov, že ponuky nebudú otvorené a ich obsah nebude sprístupnený skôr, ako uplynie lehota na predkladanie ponúk (systém JOSEPHINE nedokáže ponuku otvoriť skôr, ako uplynie lehota na predkladanie ponúk, takže sú vylúčené akékoľvek podozrenia v tomto smere).
3. Listinná ponuka vrátane požadovaných dokladov a dokumentov musí byť doručená na adresu Obec Dolné Kočkovce, Školská 136, 020 01 Dolné Kočkovce (podateľňa). Obálka musí byť označená „Neotvárať, Verejná obchodná súťaž **„Predaj motorového vozidla Avia EČV: PU755AF“.**
4. Elektronická ponuka bude vložená do systému JOSEPHINE umiestnenom  na webovej adrese [https://josephine.proebiz.com](https://josephine.proebiz.com.) Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE – link:

[Link na system Josephine kde su podmienky OVS](https://josephine.proebiz.com/sk/tender/68660/summary)

1. Pokiaľ sa v týchto súťažných podmienkach hovorí o predložení/zaslaní ponuky, dokumentov a pod. v elektronickej podobe, má sa za to, že sa jedná výlučne  o elektronické predloženie dokumentov prostredníctvom systému JOSEPHINE (tak zo strany Navrhovateľa ako aj Vyhlasovateľa obchodnej verejnej súťaže)**.**
2. Pri vkladaní ponuky navrhovateľ postupuje nasledovne: dokumenty navrhovateľ vkladá v okne „PONUKY“ v časti „Ponuka (súbor priloží uchádzač cez tlačidlo +)“.
3. **V prípade otázok týkajúcich sa registrácie a vloženia ponúk do daného systému môže Navrhovateľ kontaktovať správcu systému** **houston@proebiz.com** **alebo telefonicky +421 220 255 999.**
4. Navrhovateľ si po prihlásení do systému JOSEPHINE v prehľade - zozname obchodných verejných súťaží vyberie predmetnú súťaž a vloží svoju ponuku  do určeného formulára na príjem ponúk, ktorý nájde v záložke „Ponuky a žiadosti“.

## **čl. VI.**

## **Komunikácia a vysvetľovanie**

1. Akákoľvek komunikácia (ďalej len „komunikácia“) medzi Vyhlasovateľom a Navrhovateľmi sa bude uskutočňovať v štátnom (slovenskom) jazyku, prípadne  v českom jazyku a spôsobom, ktorý zabezpečí úplnosť a obsah týchto údajov uvedených v ponuke a zaručí ochranu dôverných a osobných údajov uvedených v týchto dokumentoch.
2. Vyhlasovateľ bude pri komunikácii s Navrhovateľmi (aj tými, ktorí doručili ponuku v listinnej podobe) postupovať výlučne prostredníctvom komunikačného rozhrania systému JOSEPHINE. Na akúkoľvek inú formu komunikácie nebude prihliadané.
3. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia alebo
* Google Chrome
* Microsoft Edge
1. Pravidlá pre doručovanie – zásielka sa považuje za doručenú Navrhovateľovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
2. Ak je odosielateľom zásielky Vyhlasovateľ, tak Navrhovateľovi bude na ním určený kontaktný e-mail (zadaný pri registrácii do systému JOSEPHINE alebo inak oznámený Vyhlasovateľovi – napr. v tlačive – prílohe č. 2 - Údaje o kontaktnej osobe) bezodkladne odoslaná informácia o tom, že k predmetnej súťaži existuje nová zásielka/správa. Navrhovateľ sa prihlási  do systému a v komunikačnom rozhraní súťaže bude mať zobrazený obsah komunikácie – zásielky, správy. Navrhovateľ si môže v komunikačnom rozhraní zobraziť celú históriu o svojej komunikácii s Vyhlasovateľom. Pre elimináciu problémov pri komunikácii Vám odporúčame tento kontaktný mail si pravidelne sledovať (vrátane spamu), dbať, aby nebola schránka plná a podobne.
3. Ak je odosielateľom zásielky Navrhovateľ, tak po prihlásení do systému a k predmetnej súťaži môže prostredníctvom komunikačného rozhrania odosielať správy a potrebné prílohy Vyhlasovateľovi. Takáto zásielka sa považuje za doručenú Vyhlasovateľovi okamihom jej odoslania v systéme JOSEPHINE v súlade s funkcionalitou systému. Upozornenie: V prípade, ak Navrhovateľ nie je v systéme JOSEPHINE ešte registrovaný a bude chcieť Vyhlasovateľovi odoslať akékoľvek podanie (napr. odpoveď na žiadosť), musí sa v systéme registrovať.
4. Každá informácia k tejto OVS, ktorá je určená pre všetkých záujemcov a bude zverejnená pred uplynutím lehoty na predkladanie ponúk bude uverejnená nielen v systéme JOSEPHINE, ale aj na webovom sídle Vyhlasovateľa, v sekcii [Predaj a prenajom majetku](https://www.dolnekockovce.sk/predaj-a-prenajom-majetku.html) . Takáto informácia sa považuje za doručenú okamihom jej odoslania/zverejnenia v systéme JOSEPHINE v súlade s funkcionalitou systému alebo uverejnením na webovom sídle Vyhlasovateľa, v sekcii [Predaj a prenajom majetku](https://www.dolnekockovce.sk/predaj-a-prenajom-majetku.html), podľa toho, ktorá z týchto udalostí nastala skôr.
5. Vyhlasovateľ odporúča Navrhovateľom, ktorí si vyhľadali túto obchodnú verejnú súťaž prostredníctvom webovej stránky Vyhlasovateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej súťaže prostredníctvom notifikačných e-mailov, aby v danej súťaži zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované Navrhovateľom, ktorí sú evidovaní na elektronickom liste záujemcov pri danej súťaži.
6. Navrhovateľ má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
7. **V prípade otázok týkajúcich sa registrácie do daného systému môže Navrhovateľ kontaktovať správcu systému** **houston@proebiz.com** **alebo telefonicky +421 220 255 999.**

## **čl. VII**

## **Zábezpeka**

1. Podmienkou účasti v tejto obchodnej verejnej súťaži nie je zloženie finančnej zábezpeky. T.z. finančná zábezpeka sa nevyžaduje.

## **čl. VIII**

## **Vyhodnocovanie návrhov**

1. Obec Dolné Kočkovce vyberie spomedzi predložených návrhov ten, ktorý je najvýhodnejší. Za najvýhodnejší bude Vyhlasovateľ považovať návrh Navrhovateľa, ktorý splní podmienky určené Vyhlasovateľom a bude obsahovať **najvyššiu cenu za kúpu Predmetu kúpy.**
2. Vyhlasovateľ zverejní vyhodnotenie obchodnej verejnej súťaže na webovej stránke Obce Dolné Kočkovce v sekcii, kde bola vyhlásená táto obchodná verejná súťaž, a to v lehote do 30 pracovných dní po uplynutí lehoty na predkladanie ponúk.
3. Vyhlasovateľ v lehote uvedenej v odseku 2:
4. oznámi úspešnosť návrhu Navrhovateľovi,
5. oznámi účastníkom súťaže, ktorí v súťaži neuspeli, že ich návrhy sa odmietli

a to písomným oznámením zaslaným v systéme JOSEPHINE (ak bude známa kontaktná osoba a jej e-mail, inak uverejní výsledky len spôsobom podľa odseku 2).

1. Všetky náklady spojené s prepisom vlastníka/držiteľa motorového vozidla znáša kupujúci v plnom rozsahu.
2. Úspešný Navrhovateľ je povinný uhradiť Vyhlasovateľovi kúpnu cenu najneskôr pri uzavretí Kúpnej zmluvy na prevod Predmetu kúpy a to prevodom na účet, vkladom na účet alebo v hotovosti (za podmienky dodržania zákona č. 394/2012 Z.z. o obmedzení platieb v hotovosti). Výzva na úhradu kúpnej ceny bude Vyhlasovateľom zaslaná úspešnému Navrhovateľovi spolu s oznámením o úspešnosti podľa odseku 3 tohto článku. V prípade, ak Navrhovateľ v stanovenej lehote nezaplatí zvyšok kúpnej ceny platí, že od svojho návrhu odstúpil.
3. V prípade, ak úspešný navrhovateľ odstúpi od svojej ponuky, platí, že:
4. Zostaví sa nové poradie, ale už bez ponuky, od ktorej bolo odstúpené a so subjektom, ktorého ponuka bola pôvodne na druhom mieste v pôvodne zostavenom poradí (t.z. na prvom mieste v novozostavenom poradí) a ktorého ponuka tiež presiahla 5.000,-€ bude uzavretá kúpna zmluva na ponúknutú cenu, pričom túto zmluvu uzavrie starosta sám a následne len informuje zastupiteľstvo o výsledku obchodnej verejnej súťaže.
5. V prípade, ak by nastala situácia, že po odstúpení navrhovateľa na prvom/ďalšom mieste nebola dosiahnutá minimálna kúpna cena 5.000,-€, bude na zastupiteľstvo predložený návrh na rozhodnutie o tom, či sa zmluva uzavrie aj na nižšiu sumu a s ďalším navrhovateľom v poradí alebo sa takýto návrh odmietne.
6. Kúpna zmluva s úspešným Navrhovateľom bude podpísaná oprávneným zástupcom Vyhlasovateľa po zaplatení celkovej kúpnej ceny v zmysle týchto podmienok.

## **čl. IX**

## **Ostatné ustanovenia**

1. Vyhlasovateľ – Obec Dolné Kočkovce si vyhradzuje právo odmietnuť všetky predložené návrhy a neuzavrieť zmluvu so žiadnym navrhovateľom, najmä ak nebude dosiahnutá minimálna kúpna cena a zastupiteľstvo predaj pod minimálnu kúpnu cenu neschváli.
2. Vyhlasovateľ – Obec Dolné Kočkovce si vyhradzuje právo súťaž zrušiť kedykoľvek počas jej trvania.
3. Vyhlasovateľ si vyhradzuje právo zmeniť uverejnené podmienky súťaže alebo súťaž zrušiť a to za podmienky, že zmenu alebo zrušenie uverejní rovnakým spôsobom ktorým vyhlásil podmienky súťaže. Pre tieto účely sa táto OVS považuje za oficiálne vyhlásenú na webovom sídle vyhlasovateľa, na sociálnej sieti Facebook – profil vyhlasovateľa a v IS JOSEPHINE. Ostatné „miesta/spôsoby“ zverejnenia akejkoľvek informácie o tejto OVS slúžia len na podporu informovanosti a zvýšenie záujmu o účasť v tejto OVS, avšak oficiálne miesto zverejnenia všetkých relevantných informácii k tejto OVS je webové sídlo vyhlasovateľa, sociálna sieť Facebook – profil vyhlasovateľa a  IS JOSEPHINE. Preto odporúčame záujemcom o účasť sledovať len tieto tri zdroje, nakoľko aj prípadné zmeny a potrebné informácie sa budú uverejňovať tu.
4. Obchodná verejná súťaž bude zverejnená na webovom sídle vyhlasovateľa, na sociálnej sieti Facebook – v profile vyhlasovateľa a  IS JOSEPHINE.
5. Lehota viazanosti návrhov bude stanovená do 30.09.2025.
6. Navrhovatelia nemajú nárok na úhradu nákladov spojených s účasťou v tejto súťaži.

**Prílohy k súťažným podmienkam tvoria:**

Príloha č. 1 Návrh kúpnej zmluvy – samostatná príloha

Príloha č. 2 Súhlas so zverejnením ponuky; Údaje o kontaktnej osobe – nižšie v texte

Príloha č. 3 Informácia o spracovaní osobných údajov – nižšie v texte

Príloha č. 4: Fotografie Predmetu kúpy – samostatná príloha

 ...............................................................

 JUDr. Mgr. Martin Dolinský starosta obce

## Príloha č. 2

**Súhlas so zverejnením ponuky;**

**Údaje o kontaktnej osobe**

## Týmto ja, dolupodpísaný ........................................................., trvale bytom/so sídlom ..........................................................., R.č./IČO: ................................... (ako Navrhovateľ) v obchodnej verejnej súťaži:

**Predaj motorového vozidla Avia EČV: PU755AF**

ktorú vyhlásila Obec Dolné Kočkovce, IČO: 00692328

1. Bezplatne udeľujem Vyhlasovateľovi súhlas so zverejnením celej ponuky, ktorú som doručil do obchodnej verejnej súťaže: Predaj motorového vozidla Avia EČV: PU755AF v súlade s § 9a ods. 4 zákona č. 138/1991 Zb. o majetku obcí v znení neskorších predpisov na úradnej tabuli a webovom sídle Vyhlasovateľa najdlhšie po dobu trvania viazanosti ponúk v tejto súťaži.
2. Vyhlasujem, že na účely komunikácie v prípade predloženia ponuky listinnou formou určujem túto mailovú adresu: .................................................. *(uviesť len v prípade listinného predloženia ponuky).*

V .............................., dňa ................

..................................................................

 Meno a priezvisko navrhovateľa

## Príloha č. 3: Informácie o spracúvaní osobných údajov

|  |
| --- |
| **Informácie o spracúvaní osobných údajov** |
| Prevádzkovateľ, názov, právna forma, adresa a kontakt | Názov: Obec Dolné KočkovceSídlo: Školská 136, 020 01 Dolné KočkovceZastúpenie: JUDr. Mgr. Martin Dolinský, starosta obceIČO: 00692328DIČ: 2020616906Tel.: 042/4677269 E-mail: obec@dolnekockovce.skHttp:// <https://www.dolnekockovce.sk/> |
| Zodpovedná osoba za ochranu osobných údajov – kontakt | MOIRA - AISA, spol. s r.o., Robotnícka 11591/1J, 03601 Martin, v zastúpení Jela Maruskinova.tel.: +421907 405 285e-mail: jela.maruskinova@itsecurity.sk tel. číslo: +421 907 405 285  |
| Práva dotknutej osoby |
| právo na prístup k osobným údajom | áno |
| právo na opravu osobných údajov | áno |
| právo na vymazanie osobných údajov | nie |
| právo na obmedzenie spracúvania osobných údajov | áno |
| právo na prenosnosť osobných údajov | nie |
| právo namietať spracúvanie osobných údajov | nie |
| právo podať návrh na začatie konania podľa § 100 zákona č. 18/2018 Z. z. | áno |
| Informácie o spracúvaných osobných údajoch |
| účel spracovania | prevod majetku mesta na základe verejnej obchodnej súťaže a zverejnenie návrhov a záujemcov na úradnej tabuli mesta a na webovom sídle mesta  |
| právny základ | spracúvanie je nevyhnutné na splnenie zákonnej povinnosti prevádzkovateľa v zmysle čl.6 ods. 1/c Nariadenia EU (GDPR) a §13 ods. 1/c zákona č.18/2018 Z. z., § 9a zákona č.138/1991 Zb. o majetku obcí v platnom znení |
| doba uchovávania | podľa osobitného predpisu |
| Príjemcovia | prevádzkovateľ, orgány štátnej moci a kontrolné orgány, občania prostredníctvom úradnej tabuli, návštevníci webovej stránky mesta |
| prenos do tretej krajiny | prostredníctvom webového sídla mesta |
| automatizované individuálne rozhodovanie vrátane profilovania  | nebude vykonávané |
| Poznámka: na úradnej tabuli a webovom sídle mesta budú zverejnené Vaše osobné údaje v rozsahu : meno, priezvisko a adresa bydliska. |

**Vaše práva pri ochrane osobných údajov**

**Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.

**Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.

**Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

**Právo na obmedzenie spracúvania** - za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.

**Právo na prenosnosť údajov** - za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

**Právo namietať** - máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

**Právo podať návrh na začatie konania o ochrane osobných údajov** - ak sa domnievate, že Vaše osobné údaje sú spracúvané nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky, tel. číslo: +421 /2/ 3231 3214; mail: statny.dozor@pdp.gov.sk, <https://dataprotection.gov.sk>.

**Vaše osobné údaje sú spracúvané a chránené v súlade s Nariadením EÚ o ochrane fyzických osôb pri spracúvaní osobných údajov a so Zákonom č. 18/2018 Z. z.**